Den Vest-Sjællandske Avis, 1833-11-23
Keiser Nicolaus har sendt mange Ordener til Constantinopel og alle Sultanens Ministre og Yndlinge bære nu Russiske Ordener. Den Russiske Gesandt, hans Secretair, Dragomans, og Kancellister have modtaget Gunstbeviisninger af Sultanen. Alle Sultanens Handlinger have til Formaal at knytte Forbindelsen med Rusland, om mueligt endnu nøiere. Keiserens Adjutant Budberg er med en hemmelig Mission sendt til Servien. 40,000 Mand Russiske Tropper staae endnu i Wallachiet, uagtet det ofte er blevet sagt, at de skulle marschere tilbage. De Græske Fyrster giøre sig al muelig Umage for at blive valgte til Hospodarer. - Under Høitidelighederne og Maneurerne i Scutari ankom to Tatere med Depescher fra Mehrmed Ali, som i høi Grad skulle have mishaget Sultanen. Porten har i sin Pengenød forlangt 40 Millioner Piastre af ham, som han deels skyldte for Aftrædelsen af Syrien og deels havde lovet at betale som Tribut. Men Denne havde svaret: at nu behøvede han alle Syriens Jndkomster for at befæste Grændserne; men næste Aar haabede han at kunne tilfredsstille Sultanens Fordringer. Vicekongen skal med det samme have erklæret, at han som en troende Musselmand maatte besvære sig over, at Sultanen havde sluttet en Alliantetractat med Rigets bitterste Fiende, som vil snart have Fordærvelse og en for sildig Anger tilfølge. Han maatte derfor forlange befalingen over Provinserne Erzentum og Trapezunt for at kunne modstaae den fælles Fiende. (Fra Paris paastaaer man, at den Østerrigske Regiering skal have besværet sig over, at Mehemed Ali griber for meget om sig.) Ruslands Tilhængere ville vide, at Vicekongen handler efter Englands og Frankerigs Raad. Man forsikkrer at han vedbliver at giøre Udrustninger og at Mehemed Ali har laant 10 Mill. Franker af Huset Rotschild og sat den næste Bomuldshøst derfor i Pant. Man mener og saa at Mehemed vil sætte alt paa Spil og om føie Tid erklære sig for uafhængig. Sultanen skal være yderlig forbittret paa Vicekongen; iblandt andet fordi han ikke vil give de erobrede Kanoner tilbage, og fordi han giver sine nye byggede Orlogskibe Navne efter de Stæder, hvorved Ægypterne seirede i den sidste Krig, saaledes HomKiutahia. Tilstanden i Tyrkiet er jammerlig Forgiæves har Regieringen forsøgt paa at udtage 8000 Mand Recruter i Albanien; Folkemassen, har gjort Opstand, og uagtet Emin Effendi ha erobret Argyro Castro og deels dræbt og deels fanget 2000 Mand har han dog ikke formaaet at undertrykke den. J Constantinopel hersker en stor Forbittrelse blandt Folket mod Sultanen, som holder ham for en Nar, en Drukkenholdt, er Overtræder af Lovene og kalder ham en Giaur(en Vantroe). Man venter meere af hans 10 Aars gamle Søn, som skal røbe meere af sin Stammes vilde Aand, uagtet han er sygelig. - Disse Efterretninger læses i Engelske Blade; disse Blade søge desuden at vedligeholde en hade fuld Stemning mod Rusland. Saaledes læses i Bladet Times et Stykke, under Titel af Ruslands nye Aggressioner; hvori det hedder, at 6 Wallachiske Regimenter ere udtagne af Fyrste Ghika- og derpaa blevne, paa Keiser Nicolaus Befaling incorporerede i den 6te Division af den Russiske Armee. Ogsaa berettes, at ved Conferencerne i Münchengrat havde Greve Nesselrode og Hr. v. Nowosulzow giort sig Umage for at bevæge den Preussiske Tydske Toldforening til at lægge en saadan Forhøielse paa Afgiften af de Brittiske Manufakturvarer, at det nærmer sig til et Forbud. Disse Angivelser ledsages af meget bittre bemærkninger og den collossale Tilvært af den Russiske Magt og dens fiendtlige Bestræbelser, mod Englands Jnteresse. Saaledes have ogsaa andre Engelske Blade udbredet den Jdee, at Rusland har i Sinde at dictere Freden i Calutta, naar det engang kommer til Fredsbrud imellem England og Rusland. Nogle Blade paa Fastlandet have grebet denne beskuelse, paastaaet at det ikke kan forhindres en Russisk Armee at trænge ind i Jndien og derved sagt at det Engelske Parlament har ved sine sidste Beslutninger og Ostindien lagt Grunden til undergangen af Englands Magt i denne Jordens Deel, da den har frigivet Handelen paa China, hvorved det Engelske Compagnie taber Resourcerne til at dække sin Gield i Jndien, ligesom ogsaa at tillade en Engelsk Colonisation i dette Land. – Man hører at den Russiske Keiser har udvalgt Viceadmiral Greigh, med Hensyn til hans mangeaarige Tieneste, til Medlem af Rigets Raad, og har udnævnet i hans Sted Viceadmiral Lasarew til Chef for Flaaden i det sorte Hav. - Til Triest, er ankommet et Skib fra Nauplion af 8de Octbr. Man har derved erfaret, at Gjæringen i Grækenland er meget stor, at Engelske Reisende ere i Nærheden af Napoli di Romania blevne overfaldne af Røvere, som myrdede deres Eftorte og udplyndrede dem selv. Banden bestod deels af Kolokothronis gamle Krigsfolk og deels af de forrige Palikarer. J Baiern hverves stærkt Tropper til Grækenland, som ogsaa kunne giøres der nødvendige; en heel Bataillon Schweizere har meldet sig til denne Krigstieneste, og i Baiern selv melde sig mangfoldige Personer til den.